b'\n_START_ARTICLE_\nTofu\n_START_PARAGRAPH_\nTofu (tradisjonell kinesisk: \xe8\x8d\xb3\xe8\x85\x90, forenklet kinesisk: \xe8\xb1\x86\xe8\x85\x90,\xc2\xa0pinyin:\xc2\xa0d\xc3\xb2ufu), ogs\xc3\xa5 kalt b\xc3\xb8nneost, er et tradisjonelt soyaprodukt med opphav i Asia. Det lages av soyamelk tilsatt et koagulerende middel, som for eksempel syre (sitronsaft eller eddik). Massen som da samler seg siles, presses, kj\xc3\xb8les og tilberedes/konserveres etter smak._NEWLINE_Tofu er rikt p\xc3\xa5 proteiner, og har sv\xc3\xa6rt lavt fettniv\xc3\xa5 og er derfor popul\xc3\xa6rt blant vegetarianere og helseentusiaster. Det kan ogs\xc3\xa5 brukes av melkeallergikere som alternativ til ost i matlagingen._NEWLINE_Tofu har sitt opphav i Kina under Han-dynastiet. Farmakologen Li Shizhen fra Ming-dynastiets tid beskrev hvordan man lager tofu i sitt verk Bencao Gangmu.\n_START_SECTION_\nEtymologi\n_START_PARAGRAPH_\nDet norske ordet tofu kommer fra det japanske t\xc5\x8dfu (\xe8\xb1\x86\xe8\x85\x90), som igjen kommer fra det kinesiske d\xc3\xb2ufu (\xe8\xb1\x86\xe8\x85\x90 eller \xe8\x8d\xb3\xe8\x85\x90), som betyr \xc2\xabb\xc3\xb8nne\xc2\xbb (\xe8\xb1\x86) pluss \xc2\xabferment\xc2\xbb \xe8\x85\x90).'